Държавен вестник, бр. 16, 2015 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  16
от оценката на третото лице и сходната с 
неговата по отношение на праговете за фи­
нансиране от първите две оценки.
(4) Кандидатът може писмено да оттегли 
своето заявление за финансиране от оценител­
ния процес, като в този случай Оценителната 
комисия не разглежда оттегленото заявление. 
Оттеглянето на заявлението се записва в 
оценителния доклад.
Чл. 25. (1) При процедури за подбор в 
срока по чл. 22, ал. 3 председателят на Оце­
нителната комисия предава на ръководителя 
на Управляващия орган оценителен доклад, 
към който се прилагат:
1. оценителни таблици от всеки етап на 
оценката;
2. протоколи от отделните етапи на оцен­
ката, подписани от участвалите в съответния 
етап на оценка лица, по образец, утвърден от 
ръководителя на Управляващия орган;
3. предложение за финансиране на кандида­
та, получил най-висок брой точки, и размерът 
на безвъзмездната финансова помощ;
4. списък с резервни заявления, класирани 
в низходящ ред, които успешно са премина­
ли оценката и могат да бъдат включени при 
реализиране на операцията при отказ на 
одобрения кандидат да сключи договор или 
при прекратяване на договора – след неговото 
сключване; 
5. списък на предложените за отхвърляне 
заявления за финансиране и основанието за 
отхвърлянето им;
6. списък на оттеглените по време на оцен­
ката заявления за финансиране;
7. копие на заповедта за определяне на 
състава на Оценителната комисия и на за­
поведите за промени в него, ако има такива;
8. декларации по чл. 21, ал. 4; 
9. разясненията, които са предоставяни на 
кандидатите преди представянето на заяв­
ленията за финансиране, както и кореспон­
денцията, водена с кандидатите по време на 
оценителния процес.
(2) Докладът по ал. 1 се подписва от пред­
седателя, секретаря и от всички членове на 
Оценителната комисия.
(3) Получаването на доклада по ал. 1 се 
удостоверява с дата и подпис.
Чл. 26. В срок до 5 дни, след като получи 
оценителния доклад – въз основа на него и на 
докладите на наблюдателите по чл. 20, ал. 4, 
ръководителят на Управляващия орган издава 
мотивирано решение за:
1. одобряване на оценителния доклад и пре­
доставяне на безвъзмездна финансова помощ 
на предложения за финансиране кандидат;
2. връщане на оценителния доклад за пре­
разглеждане, като посочва основанията за това;
3. отхвърляне на оценителния доклад и за 
прекратяване на процедурата, като посочва 
основанията за това.
Чл. 27. Решението по чл. 26, т. 1 съдържа:
1. одобрения за финансиране кандидат, 
включително размера на безвъзмездната фи­
нансова помощ, която да бъде предоставена;
2. списък с резервни заявления, които 
успешно са преминали оценката;
3. списък на отхвърлените заявления за фи­
нансиране и основанието за отхвърлянето им.
Чл. 28. (1) В срок до 5 дни от издаването 
на решението по чл. 27, т. 1 Управляващият 
орган уведомява писмено одобрения кандидат 
по електронен път или на хартиен носител, 
като го информира какви допълнителни до­
кументи и в какъв срок трябва да представи 
в съответствие с чл. 8, ал. 8, т. 2. Срокът за 
представяне на документите не може да бъде 
по-кратък от 5 работни дни. 
(2) В срока по ал. 1 Управляващият орган 
уведомява по електронен път или на хартиен 
носител и кандидатите по чл. 27, т. 2 и 3.
(3) В срок до 10 работни дни от уведомя­
ването по ал. 2 кандидатите могат да поискат 
допълнителни разяснения относно основани­
ята за класирането им.
Чл. 29. Ръководителят на Управляващия 
орган издава мотивирано решение за отказ 
за предоставяне на безвъзмездна финансова 
помощ, когато: 
1. кандидатът не представи официалните 
документи и/или декларации по чл. 8, ал. 8, 
т. 2 за доказване на съответните обстоятелства; 
2. се установи наличие на двойно финан­
сиране по смисъла на чл. 2; 
3. преди момента на сключването на дого­
вора или издаването на заповедта за предос­
тавяне на безвъзмездна финансова помощ се 
установи несъответствие с друго изискване 
за допустимост, посочено в изискванията за 
кандидатстване.
Чл. 30. (1) Ръководителят на Управляващия 
орган прекратява със заповед процедурите 
на подбор на заявления за финансиране в 
случаите, при които:
1. не е постъпило нито едно заявление за 
финансиране; 
2. е спряно финансирането по програмата от 
страна на Европейската комисия или финан­
сирането ще бъде спряно преди приключване 
на оценителния процес;
3. при откриването и провеждането на 
процедурата са допуснати нарушения на 
принципите по чл. 12;
4. всички подадени заявления за финанси­
ране са оттеглени от кандидатите.
(2) В случаите по ал. 1, т. 2 и 3 кандида­
тите, подали заявления за финансиране, се 
уведомяват по електронен път или на хартиен 
носител от ръководителя на Управляващия 
орган за прекратяването и нямат право на 
обезщетения.
(3) Заповедта по ал. 1 се публикува на 
интернет страницата на Управляващия орган.